
Nr. 370/01.10.2026
ANUNȚ
privind organizarea concursului pentru ocuparea postului contractual vacant de INFORMATICIAN
Colegiul Silvic „Theodor Pietraru” Brănești, cu sediul în comuna Brănești, str. Slt. Petre Ionel nr. 4, județul Ilfov, organizează, în conformitate cu prevederile H.G. nr. 1.336/2022, cu modificările și completările ulterioare, concurs pentru ocuparea următorului post contractual vacant:
INFORMATICIAN– 1 POST
· categoria de personal: personal didactic auxiliar;
· compartiment: Secretariat
· număr posturi: 1;
· durata contractului individual de muncă: perioadă nedeterminată;
· durata timpului de muncă: 8 ore/zi, 40 ore/săptămână;
· nivelul studiilor: studii liceale absolvite cu diplomă de bacalaureat și studii postliceale absolvite cu diplomă/certificat de calificare în domeniul informaticii – calificarea informatician.
· Locul de muncă: Colegiul Silvic „Theodor Pietraru” Brănești.

I. CONDIȚII GENERALE DE PARTICIPARE
Poate ocupa postul persoana care îndeplinește condițiile prevăzute la art. 15 din H.G. nr. 1.336/2022, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime și celelalte condiții specifice potrivit cerințelor postului;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată incompatibilă cu exercitarea funcției contractuale, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii și față de aceasta nu s-a luat măsura de siguranță a interzicerii ocupării unei funcții sau exercitării unei profesii;
h) îndeplinește condițiile referitoare la integritatea comportamentală prevăzute de legislația aplicabilă pentru posturile din cadrul sistemului de învățământ.

II. CONDIȚII SPECIFICE
1. Studii: studii medii absolvite cu diplomă de bacalaureat, sau studii postliceale absolvite cu diplomă/certificat în domeniul informaticii, calificarea „Informatician”, sau studii superioare absolvite cu diplomă de licență în domeniul informaticii/calculatoarelor și al tehnologiei informației ori domenii echivalente;
2. Vechime în specialitate: fără vechime;
3. Cunoștințe privind utilizarea, instalarea și configurarea echipamentelor de tehnică de calcul, a sistemelor de operare și a aplicațiilor software;
4. Cunoștințe privind rețelele de calculatoare, securitatea și mentenanța sistemelor informatice;
5. Cunoștințe de operare Microsoft Office/Microsoft 365 și Google Workspace for Education;
6. Capacitate de utilizare și administrare a platformelor informatice și educaționale folosite în unitatea de învățământ, inclusiv SIIIR;
7. Abilități de comunicare și relaționare cu personalul unității și cu elevii; abilități de lucru în echipă; spirit organizatoric și capacitate de gestionare a timpului și a priorităților.

III. DOSARUL DE CONCURS
Dosarul de concurs va cuprinde:
a) formular de înscriere la concurs, conform modelului prevăzut în anexa nr. 2 la H.G. nr. 1.336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și calificarea profesională solicitată pentru ocuparea postului;
e) copia carnetului de muncă și/sau adeverințe eliberate de angajatori pentru perioadele lucrate, după caz;
f) certificat de cazier judiciar sau, după caz, extras de pe cazierul judiciar;
g) adeverință medicală care să ateste starea de sănătate corespunzătoare postului, eliberată de medicul de familie sau de unitățile sanitare abilitate cu cel mult 6 luni anterior derulării concursului;
h) certificat de integritate comportamentală, în condițiile Legii nr. 118/2019, cu modificările ulterioare;
i) curriculum vitae, model comun european.
Copiile documentelor se prezintă însoțite de documentele originale, în vederea verificării conformității cu originalul, în condițiile H.G. nr. 1.336/2022.

IV. PROBELE CONCURSULUI
Concursul se desfășoară în următoarele etape:
1. selecția dosarelor de concurs – etapă eliminatorie;
2. proba scrisă;
3. proba practică;
4. interviul.
Candidații pot participa la etapa următoare numai după promovarea etapei anterioare, în condițiile H.G. nr. 1.336/2022.


V. CALENDARUL CONCURSULUI
	Etapa
	Data

	Publicarea anunțului
	05.10.2026

	Depunerea dosarelor
	05.10–19.10.2026, până la ora 16:00

	Selecția dosarelor
	20–21.10.2026

	Afișarea rezultatului selecției
	21.10.2026, ora 16:00

	Contestații selecție
	până la 22.10.2026, ora 16:00

	Soluționarea contestațiilor
	23.10.2026

	Proba scrisă
	27.10.2026, ora 09:00

	Afișare rezultat probă scrisă
	27.10.2026, ora 15:00

	Contestații probă scrisă
	până la 28.10.2026, ora 15:00

	Soluționarea contestațiilor
	29.10.2026

	Proba practică
	30.10.2026, ora 09:00

	Afișare rezultat probă practică
	30.10.2026, ora 15:00

	Contestații probă practică
	până la 02.11.2026, ora 15:00

	Soluționarea contestațiilor
	03.11.2026

	Interviul
	04.11.2026, ora 09:00

	Afișare rezultat interviu
	04.11.2026, ora 14:00

	Contestații interviu
	până la 05.11.2026, ora 14:00

	Soluționarea contestațiilor
	06.11.2026

	Rezultatul final
	09.11.2026


Probele se vor desfășura la sediul Colegiului Silvic „Theodor Pietraru” Brănești.

VI. BIBLIOGRAFIE
1. Legea nr. 198/2023 a învățământului preuniversitar, cu modificările și completările ulterioare;
2. Ordinul ministrului educației nr. 5.726/2024 privind aprobarea Regulamentului-cadru de organizare și funcționare a unităților de învățământ preuniversitar, cu modificările și completările ulterioare;
3. Legea nr. 319/2006 a securității și sănătății în muncă, cu modificările și completările ulterioare;
4. Legea nr. 307/2006 privind apărarea împotriva incendiilor, cu modificările și completările ulterioare;
5. Regulamentul (UE) 2016/679 (GDPR) și Legea nr. 190/2018;
6. Legea nr. 58/2023 privind securitatea și apărarea cibernetică a României, cu modificările și completările ulterioare;
7. O.U.G. nr. 155/2024 privind instituirea unui cadru pentru securitatea cibernetică a rețelelor și sistemelor informatice din spațiul cibernetic național civil, aprobată prin Legea nr. 124/2025, cu modificările și completările ulterioare;
8. Cisco Systems – CCNA 200-301, tematica oficială de certificare;
9. Andrew S. Tanenbaum – Organizarea structurată a calculatoarelor;
10. Documentația oficială Microsoft pentru Windows și Microsoft 365;
11. Platforma SIIIR – manuale, ghiduri și documentație oficială, în versiunea în vigoare;
12. Google Workspace for Education – documentație, manuale și ghiduri oficiale Google.

VII. TEMATICĂ
1. Rețele de comunicare LAN, WAN, Internet, Intranet, protocoale și arhitecturi.
2. Echipamente de rețea și comunicație. Instalarea și configurarea echipamentelor în rețele locale.
3. Administrarea rețelelor de calculatoare.
4. Securitate informatică, mentenanță și programe antivirus.
5. Cloud computing, partajarea fișierelor, stocare, backup și restaurare.
6. Instalarea și configurarea stațiilor de lucru, imprimantelor și altor periferice. Licențe software.
7. Instalarea și configurarea sistemelor de operare Windows și utilizarea Linux.
8. Arhitectura calculatoarelor personale, hardware, diagnosticarea defectelor și depanare.
9. Microsoft 365: Word, Excel, Access, PowerPoint, Teams, OneDrive.
10. Google Workspace for Education: Classroom, Forms, Calendar, Drive.
11. Utilizarea SIIIR și a platformelor educaționale.
12. Gestionarea și protejarea datelor în sistemele și platformele informatice educaționale.

VIII. INFORMAȚII SUPLIMENTARE
Dosarele de concurs se depun la sediul Colegiului Silvic „Theodor Pietraru” Brănești, str. Slt. Petre Ionel nr. 4, județul Ilfov, în perioada prevăzută în calendar.
Relații suplimentare se pot obține la:
Telefon: 021 350 1270
E-mail: contact@silvicbranesti.ro

Anunțul, bibliografia, tematica, calendarul și rezultatele concursului se afișează la sediul și pe pagina de internet a Colegiului Silvic „Theodor Pietraru” Brănești, potrivit prevederilor legale.

DIRECTOR,
Prof. CERGAN DANIEL-MARIUS

